Source: http://vrhnika.si/?m=news&id=18406&date=2018-07
Timestamp: 2019-09-16 20:06:10+00:00

Document:
Ta teden na sodiščih: sojenja v odmevnih primerih gospodarskega kriminala se nadaljujejo kljub poletnemu zatišju
STA, 8. julija - Delo sodiščih se je zaradi poletja le rahlo umirilo. Nadaljevala se bodo sojenja v številnih odmevnih primerih gospodarskega kriminala, od primerov Hypo, Betnava in Cimos do sojenja zaradi preprodaje delnic Mladinske knjige in domnevnega pranja denarja v Liku Vrhnika.
Znova poskus izreka kazni za lansko streljanje v križišču v Mariboru
Na mariborskem sodišču bi morda v torek vendarle lahko dočakali izrek kazni Senadu Softiću za lansko streljanje v križišču Titove ceste v Mariboru, v katerem je iz maščevanja umoril 52-letnega Rada Mirovića ter povzročil splošno nevarnost. Softić je sicer dejanje priznal že na januarskem predobravnavnem naroku, a se ni strinjal s predlagano visoko zaporno kaznijo v višini 27 let. Na maratonsko dolgem naroku za izrek kazenske sankcije je tudi s pomočjo prič skušal dokazati, da ni tako okruten, kot mu očita tožilstvo, da pa se je v tistem obdobju zaradi izdaje s strani žene in otrok počutil psihično uničenega. Sodbo je bilo pričakovati že pred mesecem dni, a takrat na sodišče ni bilo izvedenca psihiatra Mladena Vrabiča.
Obsojena nekdanja odvetnica s pritožbo na višje sodišče
Višje sodišče v Celju bo v četrtek obravnavalo pritožbo nekdanje odvetnice iz Žalca Brede Kovač, ki jo je celjsko okrožno sodišče zaradi izneverjenja in ponarejanja listin obsodilo na dve leti in 10 mesecev zapora. Večina njenih strank je za grehe Kovačeve izvedela, ko so v javnost prišle informacije, da naj njihova odvetnica ne bi opravila dela, ki so ji ga zaupali. Med drugim naj bi svoje stranke zavajala, da je vložila tožbe v njihovih primerih, pa tega ni storila. Ponarejala naj bi obvestila o narokih, preklicih za naroke, ki jih sploh ni bilo, stranke pa tako prepričevala, da dela zanje. Prvostopenjsko sodišče je v sodbi med drugim navedlo, da je v enem primeru spremenila celo sklep ustavnega sodišča in ponaredila sodbo upravnega sodišča. Ko so stranke ugotovile, kaj se je zgodilo, so že zamudile roke, da bi s kakšnim drugim odvetnikom vložile tožbe. Konec novembra lani jo je sodišče spoznalo za krivo, a se je na sodbo pritožila.
8.30 narok za izrek kazenske sankcije Janezu Šesku, ki je priznal krivdo za umor mame nekdanje partnerke v Zagorju ob Savi 7. marca letos; Okrožno sodišče v Ljubljani (sodnik Tomaž Bromše), Razpravna dvorana 40
8.30 nadaljevanje sojenja Dareju Gorjupu in Goranu Glamočaninu za izsiljevanje znanega škofjeloškega podjetnika; Okrožno sodišče v Kranju (sodnica Milena Turuk), razpravna dvorana 121
8.45 ponovljeno sojenje županu Občine Tišina Francu Horvatu zaradi nepravilnega izbora ponudnika za izdelavo občinskih spletnih strani; Okrožno sodišče v Murski Soboti (sodnik Branko Palatin), razpravna soba 12
9.00 nadaljevanje sojenja Valonu Hoxhaju in Eltonu Shkurtiju zaradi obtožbe o izsiljevanju; Okrožno sodišče v Kopru (sodnik Matevž Gros), razpravna dvorana 120
14.00 predobravnavni narok za Alago Pajića, ki je obtožen poskusa uboja. Obtoženi naj bi maja letos v stanovanjskem objektu v Radovljici hudo pretepel svojo nekdanjo partnerico in ji skušal vzeti življenje; Okrožno sodišče v Kranju (sodnica Marjeta Dvornik), razpravna dvorana 1
TOREK, 10. julija
9.00 sojenje nekdanjim vodilnim in njihovim sodelavcem v Cimosu ter povezanih družbah, ki jim tožilstvo očita goljufijo v škodo EU s prebarvanjem starih strojev; Okrožno sodišče v Kopru (sodnik Julijan Glavina), razpravna dvorana 153
9.00 nadaljevanje sojenja nekdanjemu ekonomu mariborske nadškofije Mirku Krašovcu v zadevi Betnava, Okrožno sodišče v Celju, (sodnica Cvetka Posilovič), razpravna dvorana 19
9.00 nadaljevanje naroka za izrek kazenske sankcije Senadu Softiću za strelski napad na Titovi cesti v Mariboru; Okrožno sodišče v Mariboru (sodnica Andreja Lukeš), razpravna dvorana 46
15.00 obravnava v tožbi nekdanjega košarkarskega reprezentanta Gorana Juraka, ki od Košarkarskega kluba Zlatorog terja 60.000 evrov; Okrožno sodišče v Celju (sodnica Maja Turnšek Mesarič), soba 17/III
SREDA, 11. julija
8.30 sojenje Antonu Romihu, Božidarju Španu, Andreju Potočniku in Andreju Oblaku v zadevi Hypo; Okrožno sodišče v Ljubljani (sodnik Srečko Škerbec), razpravna dvorana 327
8.30 nadaljevanje sojenja Silvu Palčiču, ki mu tožilstvo očita umor žene na grozovit način iz brezobzirnega maščevanja ter nasilje v družini; Okrožno sodišče v Novem mestu (sodnica Mojca Hode), razpravna dvorana 101
9.00 nadaljevanje sojenja Francu Krambergerju, Mirku Krašovcu, Ivanu Fermetu in Stanislavu Valantu zaradi obtožb o zlorabi položaja pri prodaji delnic Mladinske knjige; Okrožno sodišče v Ljubljani (sodnica Vladislava Lunder), razpravna dvorana 222
8.30 pritožbena seja, na kateri bodo obravnavali pritožbo nekdanje žalske odvetnice Brede Kovač, ki je bila lani obsojena na dve leti in 10 mesecev zapora zaradi izneverjenja in ponarejanja listin; Višje sodišče v Celju (sodnica Marija Bovha), razpravna dvorana 109
9.00 sojenje nekdanjim vodilnim in njihovim sodelavcem v Cimosu ter povezanih družbah, ki jim tožilstvo očita goljufijo v škodo EU s prebarvanjem starih strojev; Okrožno sodišče v Kopru (sodnik Julijan Glavina), razpravna dvorana 120
9.30 nadaljevanje sojenja Alexandru Žlendru za obtožbe o sodelovanju pri trojnem umoru v Srbiji pred več kot dvema desetletjema; Okrožno sodišče v Mariboru (sodnica Andreja Lukeš), razpravna dvorana 46
9.30 nadaljevanje sojenja nekdanjim vodilnim v Elektru Maribor in mestnemu svetniku Gregorju Jagru za domnevno koruptivno oddajo poslov; Okrožno sodišče v Mariboru (sodnica Danila Dobčnik Šošteršič), razpravna dvorana 127
10.00 nadaljevanje predobravnavnega naroka za Igorja Laha in soobtožene Iztoka Svetina, Albina Rožmana, Danila Peteha in Marjana Vukosava, ki jim tožilstvo očita kazniva dejanja oškodovanja upnikov in pranja denarja v vrhniškem Liku; Okrožno sodišče v Ljubljani (sodnica Vladislava Lunder), razpravna dvorana 9
12.00 nadaljevanje sojenja Valonu Hoxhaju in Eltonu Shkurtiju zaradi obtožbe o izsiljevanju; Okrožno sodišče v Kopru (sodnik Matevž Gros), razpravna dvorana 120
PETEK, 13. julija
8.30 sojenje Antonu Romihu, Božidarju Španu, Andreju Potočniku in Andreju Oblaku v zadevi Hypo; Okrožno sodišče v Ljubljani (sodnik Srečko Škerbec), razpravna dvorana 36
9.00 nadaljevanje sojenja domnevni organizirani kriminalni združbi za spletno preprodajo sintetičnih drog; Okrožno sodišče v Mariboru (sodnica Vanja Verdel Kokol), razpravna dvorana 46
Vir: Spletne strani slovenskih sodišč v petek, 6. julija, do 12. ure. Za morebitne naknadne preklice oziroma preložitve obravnav STA ne odgovarja.
Tjaša Doljak

References: sodišče 
 sodišče

 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče